open-index/open-wikipedia-markdown huggingface dataset:
Αλέξανδρος Αλεξανδράκης

thumb|250px|Αλέξανδρου Αλεξανδράκη, ''Κατάληψη εχθρικών θέσεων (“Αέρα!”),'' Λάδι σε μουσαμά, 110 x 150 εκ., Εθνική Πινακοθήκη, Αθήνα.
εναλλ.=Νεκρή Φύση με Αλογάκι, Ελαιογραφία σε μουσαμά, 43x34 εκ. Ιδιωτική Συλλογή.|μικρογραφία|Νεκρή Φύση με Αλογάκι, Ελαιογραφία σε μουσαμά, 43x34 εκ. Ιδιωτική Συλλογή.
Ο **Αλέξανδρος Δ. Αλεξανδράκης** (Αθήνα, 1913 - Αθήνα, Σεπτέμβριος 1968) ήταν Έλληνας ζωγράφος, που έγινε γνωστός στο ευρύ κοινό από τις ιδιαιτέρως δυναμικές απεικονίσεις του Ελληνοϊταλικού Πολέμου του 1940.

Ο Αλεξανδράκης έδειξε από νωρίς το ταλέντο του στο σχέδιο και τη ζωγραφική. Σε ηλικία 17 ετών, παρουσίασε 23 έργα του σε ομαδική έκθεση που διοργάνωσε η ΧΑΝ. Σπούδασε ζωγραφική στην Ανωτάτη Σχολή Καλών Τεχνών κοντά στο Σπυρίδωνα Βικάτο και τον Ουμβέρτο Αργυρό. Αργότερα, παρακολούθησε μαθήματα χαρακτικής κοντά στον Γιάννη Κεφαλληνό. Αποφοίτησε από την σχολή το 1937, για να συμμετάσχει αμέσως σε διάφορες εκθέσεις ζωγραφικής. 

Στον πόλεμο του 1940, ο ζωγράφος και οι πέντε αδελφοί του επιστρατεύτηκαν. Υπηρέτησε στα βουνά της Ηπείρου, ως δεκανέας του πυροβολικού. Αποτύπωσε τις εντυπώσεις του  σε μία σειρά σκίτσων και ελαιογραφιών, που έγιναν ευρέως γνωστές στο κοινό μέσα από την ανατύπωσή τους σε αφίσες. Περίπου εκατό έργα του από τον πόλεμο δημοσιεύθηκαν, επίσης, μεταπολεμικά, σε λεύκωμα με τίτλο *Έτσι πολεμούσαμε* (1968).

Μετά τον πόλεμο, ασχολήθηκε πολύ με το γυμνό. Εικονογράφησε επίσης το Αναγνωστικό της Ε΄ Δημοτικού που κυκλοφόρησε το 1958. Η φήμη του ξεπέρασε τα σύνορα της Ελλάδας και πυροδότησε την συνεργασία του με μεγάλα ιδρύματα, όπως το Μουσείο Γκουγκενχάιμ και τη Βιβλιοθήκη της Γερουσίας των ΗΠΑ. Ήταν μέλος του Επιμελητηρίου  Εικαστικών Τεχνών Ελλάδος (ΕΕΤΕ).  Απεβίωσε το 1968, σε ηλικία 55 ετών.

Έργα του εκτίθενται στην Εθνική Πινακοθήκη και το Πολεμικό Μουσείο, στην Αθήνα.

Το 1980, η Εθνική Πινακοθήκη της Ελλάδας διοργάνωσε μεγάλη αναδρομική έκθεση αφιερωμένη στο έργο του. Μετέπειτα, η γκαλερί «Κ» παρουσίασε έργα του καλλιτέχνη στο Λονδίνο (1998 και 2005) και στη Λευκωσία (1999).

## Ενδεικτική βιβλιογραφία
* Α. Αλεξανδράκης, *Έτσι πολεμούσαμε 1940-41*, εκδ. Πάπυρος, Αθήνα 1968. (Τετράγλωσση έκδοση στα  ελληνικά, αγγλικά, γαλλικά και γερμανικά.)  
* A. Alexandrakis, *The War We Fought, 1940-41*, The Hellenic Centre, London 1995, ISBN 0952551802.

## Εξωτερικοί σύνδεσμοι
*«Οι πίνακες του Αλ. Αλεξανδράκη για τον πόλεμο του '40» &mdash; Μερικοί από τους πιο γνωστούς πολεμικόυς πίνακες του Αλεξανδράκη. 
*Alexandrakis, Alexandros (1913-1968) &mdash; Από την γκαλερί «Κ», Λονδίνο 2005 (στα αγγλικά).

## Σημειώσεις και παραπομπές


Κατηγορία:Έλληνες υπαξιωματικοί του στρατού ξηράς
Κατηγορία:Έλληνες ζωγράφοι του 20ού αιώνα
Άγιος Κωνσταντίνος (αποσαφήνιση)

Το όνομα **Άγιος Κωνσταντίνος** μπορεί να αναφέρεται στα εξής λήμματα :
## Πρόσωπα
* Μέγας Κωνσταντίνος, Αυτοκράτορας του Βυζαντίου
## Τοποθεσίες
* Άγιος Κωνσταντίνος Αιτωλοακαρνανίας
* Άγιος Κωνσταντίνος Βιλίων Αττικής
* Άγιος Κωνσταντίνος Λαυρεωτικής, γνωστός και ως *Καμάριζα*
* Άγιος Κωνσταντίνος Ωρωπού
* Άγιος Κωνσταντίνος Τροιζήνας
* Άγιος Κωνσταντίνος Αρκαδίας (Τριπόλεως)
* Άγιος Κωνσταντίνος Άρτας
* Άγιος Κωνσταντίνος Λαρισσού Αχαΐας
* Άγιος Κωνσταντίνος Κρήνης Αχαΐας, ή Άγιος Κωνσταντίνος Μεσσάτιδος ή Μονοδέντρι Κρήνης Πατρών
* Άγιος Κωνσταντίνος Συμπολιτείας Αχαΐας
* Άγιος Κωνσταντίνος Εύβοιας
* Άγιος Κωνσταντίνος Ευρυτανίας
* Άγιος Κωνσταντίνος Γυθείου Λακωνίας
* Άγιος Κωνσταντίνος Μεσοχωρίου Λακωνίας
* Άγιος Κωνσταντίνος Πελλάνας Λακωνίας
* Άγιος Κωνσταντίνος Ραψάνης Λάρισας
* Άγιος Κωνσταντίνος Σκοτούσσας Λάρισας
* Άγιος Κωνσταντίνος Οροπεδίου Λασιθίου
* Άγιος Κωνσταντίνος Χουμεριάκου Λασιθίου
* Άγιος Κωνσταντίνος Αρφαρών Μεσσηνίας
* Άγιος Κωνσταντίνος Μεσσήνης Μεσσηνίας
* Άγιος Κωνσταντίνος Ρεθύμνου
* Άγιος Κωνσταντίνος Σάμου
* Άγιος Κωνσταντίνος Τρικάλων
* Άγιος Κωνσταντίνος Φθιώτιδας
* Άγιος Κωνσταντίνος Φωκίδας
* Άγιος Κωνσταντίνος Φωκίδας (νησίδα)
* Άγιος Κωνσταντίνος Λεμεσού της Κύπρου

## Ναοί

* Άγιος Κωνσταντίνος Ομονοίας (Αθήνα)
* Άγιος Κωνσταντίνος (Νέμπρος Βουκολιών Κισάμου)

Αγιος Κωνστα
Public Enemy

Οι **Public Enemy** είναι ένα γνωστό αμερικάνικο hip-hop συγκρότημα γνωστό για την πολιτικού περιεχομένου στιχουργική του, την κριτική του κατά των Μ.Μ.Ε. και το ενεργό του ενδιαφέρον για την αφρο-αμερικάνικη κοινότητα. Ηγέτης του συγκροτήματος είναι ο ράπερ Chuck D.

Τον Ιούνιο του 1992 οι Public Enemy ήρθαν στην Ελλάδα και διοργάνωσαν συναυλία στο Κατράκειο θέατρο της Νίκαιας, αποτελώντας σημαντικό ρόλο στα πρώτα χρόνια του ελληνικού hip hop, καθώς ήταν η πρώτη φορά που ένα τόσο μεγάλο hip hop συγκρότημα ερχόταν στη χώρα.

## Παραπομπές


## Εξωτερικοί σύνδεσμοι

*  

Κατηγορία:Αμερικανικά hip hop συγκροτήματα
Βέστα

Η **Βέστα** (λατινικά: *Vesta*) της ρωμαϊκής μυθολογίας είναι η παρθένος θεότητα της οικογένειας και της οικιακής εστίας, αντίστοιχη της Εστίας στην ελληνική μυθολογία. Ο χαρακτήρας της δεν εμφανίζεται σχεδόν σε κανένα μύθο και δεν απεικονίζεται παρά μόνο σαν η ιερή εστία του σπιτιού. Η Βέστα είναι κόρη του Σατούρνους και της Οπς, αδερφή του Γιούπιτερ, του Πλούτωνα, της Γιούνο και της Κέρες. Η Βέστα προστάτευε την οικογενειακή αρμονία και την τάξη των πραγμάτων. 

Κάθε πόλη είχε μια δημόσια εστία που ήταν αφιερωμένη στη Βέστα. Όταν ιδρυόταν μια νέα αποικία, οι άποικοι κουβαλούσαν μαζί τους την εστία της μητρόπολης, από την οποία θα δημιουργούσαν τη δημόσια εστία της νέας πόλης.

## Ιέρειες της Βέστα

Τη δημόσια εστία της πόλης φρουρούσαν οι ιέρειες της Βέστας, οι **Βεστάλες**. Κάθε πρώτη του Μάρτη, η εστία της πόλης ανανεωνόταν και συνέχιζε να καίει μέχρι το 391, όταν ο Αυτοκράτορας Θεοδόσιος Α' απαγόρεψε τη δημόσια «ειδωλολατρία». Μια από τις Βεστάλες ήταν κι η Ρέα Συλβία, η οποία γέννησε από το Μαρς τους δίδυμους Ρωμύλο και Ρώμο.

## Βεστάλια
Γιορτή αφιερωμένη στη θεά Βέστα αποτελούσαν τα Βεστάλια, που πραγματοποιούνταν από τις 7 μέχρι τις 15 Ιουνίου. Την πρώτη μέρα, άνοιγε το ιερό του ναού της Βέστας για μια και μοναδική φορά κατά τη διάρκεια του χρόνου κι οι γυναίκες πρόσφεραν θυσίες.

## Παραπομπές


## Εξωτερικοί σύνδεσμοι
* 

Κατηγορία:Θεοί της Ρωμαϊκής μυθολογίας
Κατηγορία:Θεότητες της οικίας και της εστίας
Κατηγορία:Θεότητες της φωτιάς
Κατηγορία:Εστία
Ετεροσκεδαστικότητα

Στη στατιστική, μια ακολουθία ή διάνυσμα από τυχαίες μεταβλητές λέγεται **ετεροσκεδαστική** αν οι τυχαίες αυτές μεταβλητές έχουν διαφορετική διακύμανση.  Η αντίστοιχη ιδιότητα του διανύσματος ή σειράς των τυχαίων μεταβλητών λέγεται **ετεροσκεδαστικότητα**.

Κατά τη χρήση στατιστικών τεχνικών όπως τα ελάχιστα τετράγωνα, γίνονται συνήθως υποθέσεις, όπως ότι ο όρος του λάθους έχει σταθερή διακύμανση.  Αυτό ισχύει όταν οι παρατηρήσεις του όρου λάθους υποθέτουμε ότι γίνονται από πανομοιότυπες κατανομές.  Η ετεροσκεδαστικότητα αποτελεί παραβίαση της υπόθεσης αυτής.

Για παράδειγμα, ο όρος λάθους θα μπορούσε να αλλάζει ή να αυξάνεται με κάθε μέτρηση, πράγμα που συμβαίνει συχνά σε διατμηματικές μετρήσεις ή μετρήσεις χρονοσειρών.  Η ετεροσκεδαστικότητα μελετάται συνήθως ως μέρος της οικονομετρίας, όπου συχνά συναντώνται δεδομένα που την παρουσιάζουν.

Ο οικονομέτρης (econometrician) Ρόμπερτ Ιγκλ πήρε το Βραβείο Νόμπελ Οικονομικών Επιστημών το 2003 για τις μελέτες του στην ανάλυση απόκλισης υπό την παρουσία ετεροσκεδαστικότητας, που τον οδήγησε στη διατύπωση της τεχνικής μοντελοποίησης ARCH (AutoRegressive Conditional Heteroscedasticity).

Κατηγορία:Στατιστικές μέθοδοι
Κατηγορία:Ανάλυση παλινδρόμησης
Βένους

Η **Βένους** (*Venus*) ήταν μεγάλη ρωμαϊκή θεότητα του έρωτα και της ομορφιάς, αντίστοιχη με την Αφροδίτη της ελληνικής μυθολογίας και την Τουράν της ετρουσκικής μυθολογίας, έχοντας δανειστεί στοιχεία και από τις δυο θεότητες. Οι Ρωμαίοι τη θεωρούσαν πρόγονό τους, λόγω του μύθου του ιδρυτή της Ρώμης, Αινεία.

## Προσωνύμια της Βένους
* **Felix**, αυτή που φέρνει τύχη. Ένας ναός που κατασκεύασε ο Αδριανός στη Ρώμη ήταν αφιερωμένος στη *Βένους που φέρνει τύχη και στην Αιώνια Ρώμη («Venus Felix et Roma Aeterna»)*.
* **Genetrix**, η μητέρα Βένους. Το προσωνύμιο αυτό αναφέρεται στο ρόλο της ως πρόγονος όλων των Ρωμαίων, προστάτιδα της μητρότητας και της οικίας. 
* **Obsequens**, αυτή που έχει χάρη. Αφιερωμένος στη Venus Obsequens ήταν ένας ναός του 3ου αιώνα π.Χ., ο οποίος κατασκευάστηκε με χρήματα γυναικών που είχαν καταδικαστεί για μοιχεία. Ήταν ο παλαιότερος ναός της Βένους στη Ρώμη και βρισκόταν στον Αβεντινό Λόφο.
* **Victrix**, αυτή που φέρνει τη νίκη. 
* **Amica**, η φίλιος Βένους.
* **Armata**, η οπλισμένη κι έτοιμη για μάχη Βένους.
* **Caelestis**, αυτή που έχει έρθει από τους ουρανούς.
* **Aurea**, η χρυσή Βένους.

## Εξωτερικοί σύνδεσμοι
* 

Κατηγορία:Θεοί της Ρωμαϊκής μυθολογίας
Κατηγορία:Θεότητες της αγάπης, του έρωτα και της λαγνείας
Κατηγορία:Θεότητες της γονιμότητας
Ντιάνα

Στη ρωμαϊκή μυθολογία, η **Ντιάνα** είναι η παρθένος θεότητα του κυνηγιού, αντίστοιχη με την Άρτεμη της ελληνικής μυθολογίας. Αυτή κι ο δίδυμος αδελφός της, Απόλλων, γεννήθηκαν στο νησί Δήλος. Η Ντιάνα ήταν κόρη του Γιούπιτερ και της Λατόνα.

Η Ντιάνα είναι η θεά κυνηγός, που σχετίζεται με τα άγρια ζώα και τα δάση. Ιερό δέντρο της ήταν οι βελανιδιές. Ήταν ξεχωριστή για τη δύναμη, τη χάρη, την ομορφιά και τις κυνηγετικές της ικανότητες. Τα βέλη της προκαλούσαν επιδημία πανώλης.

Λατρευόταν σε ένα ναό στον Αβεντινό Λόφο της Ρώμης, καθώς και στην Έφεσο, όπου βρισκόταν ο περίφημος Ναός της Άρτεμης. Τύχαινε μεγάλου σεβασμού από τους πολίτες κατώτερων τάξεων της Ρώμης και τους δούλους: οι τελευταίοι μπορούσαν να ζητήσουν άσυλο στους ναούς της. Η Ντιάνα εορταζόταν στις 13 Αυγούστου, όταν ο βασιλιάς Σέρβιος Τούλλιος, έχοντας γεννηθεί κι ο ίδιος σκλάβος, εγκαινίασε το ναό της στον Αβεντινό Λόφο.

Η Ντιάνα απεικονίζεται συνήθως μαζί με ένα ελάφι, σαν θεά του κυνηγιού. Μπορεί όμως να είναι αναφορά και στο μύθο του Ακταίωνα, που την είδε να κάνει μπάνιο γυμνή. Η Ντιάνα το μεταμόρφωσε σε ελάφι κι έστειλε τα σκυλιά της να τον σκοτώσουν.

## Δείτε επίσης
* Ο αστεροειδής **[[78 Ντιάνα]]** (78 Diana), που ανακαλύφθηκε το 1865, πήρε το όνομά του από τη ρωμαϊκή αυτή θεά.

## Παραπομπές


Κατηγορία:Θεοί της Ρωμαϊκής μυθολογίας
Κατηγορία:Θεότητες του κυνηγιού
Κατηγορία:Θεότητες της μαγείας
Κατηγορία:Θεότητες της σελήνης
Κατηγορία:Θεότητες-προστάτες των παιδιών
Ιδαίο Άντρο

Το **Ιδαίο Άντρο** (αρχ. Ἰδαῖον Ἄντρον) ή *Αρσένιο* είναι σπήλαιο σε οροπέδιο στο όρος Ίδη (Ψηλορείτης) της Κρήτης, στο οποίο κατά την ελληνική μυθολογία ανατράφηκε ο Δίας, εξ ου λεγόμενος και «Κρηταγενής», από τη βρεφική του ηλικία. Την είσοδό του φύλαγαν οι Κουρήτες, μυθικές φιγούρες, και κάθε φορά που ο μικρός Δίας έκλαιγε, χτύπαγαν τα σπαθιά τους πάνω στις ασπίδες που κρατούσαν για να μην ακούσει το κλάμα του ο Κρόνος. Κατά μια άλλη εκδοχή, οι Κουρήτες χόρευαν ένα χορό πολύ έντονο και γρήγορο, που έκανε τη βαριά πανοπλία τους να χτυπάει δυνατά και να σκεπάζει το κλάμα του βρεφικού Δία. 

Σήμερα το σπήλαιο αυτό που ονομάζεται και «Σπηλιάρα» ή «Σπήλιος της βοσκοπούλας» είναι αρχαιολογικός χώρος στον οποίο έχουν διενεργηθεί ανασκαφές από το 1884 και έχουν ανακαλυφθεί αντικείμενα ακόμα και από τη μινωική εποχή, όπως αρχαϊκά αγαλμάτια, φιάλες, χάλκινες ασπίδες, κ.ά. που φυλάσσονται στο Μουσείο Ηρακλείου. Στη διαδρομή από την Κνωσσό προς το Ιδαίον Άντρον υπάρχει και ο αρχαιολογικός χώρος της Ζωμίνθου, όπου ανακαλύφθηκε μία σημαντική (σύμφωνα με τις έως τώρα έρευνες) μινωική εγκατάσταση.
## Δείτε επίσης
*Δικταίο άντρο
* Λεύκα του Δία
## Εξωτερικοί σύνδεσμοι
* 
* 
* 
## Πηγές
**Νεώτερον Εγκυκλοπαιδικόν Λεξικόν Ηλίου* τ.9ος, σ.799
## Βιβλιογραφία
*Σακελλαράκης, Γ. - Σαπουνά-Σακελλαράκη, Έ. 2013. *Το Ιδαίο Άντρο: Ιερό και μαντείο*, τ. 1-3, Βιβλιοθήκη της εν Αθήναις Αρχαιολογικής Εταιρείας 279-281, Αθήνα: Αρχαιολογική Εταιρεία.
*Σακελλαράκης, Γ. - Σαπουνά-Σακελλαράκη, Έ. 2011. *Ιδαίο Άντρο: Το σπήλαιο του Δία και οι θησαυροί του*, Αθήνα: Μίλητος.

Κατηγορία:Αρχαιολογικοί τόποι στην Κρήτη
Κατηγορία:Επισκέψιμα σπήλαια στην Ελλάδα
Κατηγορία:Μυθολογία της αρχαίας Κρήτης
Κατηγορία:Περιφερειακή ενότητα Ηρακλείου
Κατηγορία:Μινωικοί αρχαιολογικοί τόποι
Ιωάννης της Αντιόχειας

Η ονομασία **Ιωάννης της Αντιόχειας** μπορεί να αναφέρεται:
* στον Ιωάννη Χρυσόστομο
* στον Πατριάρχη Ιωάννη της Αντιόχειας (429–441)
* Ιωάννης Αντιοχεύς (χρονογράφος)
* στον Ιωάννη της Αντιόχειας, πρίγκιπα της Αντιόχειας του Οίκου των Αβίζ
Δικταίο Άντρο

Το **Δικταίο Άντρο** βρίσκεται στη βόρεια πλευρά του βουνού Δίκτη στην Κρήτη, πάνω από το χωριό Ψυχρό στο δήμο Οροπεδίου Λασιθίου και την τέως Επαρχία Λασιθίου Κρήτης, σε υψόμετρο 1020 μ. Θεωρείται από τα σημαντικότερα διεθνώς γνωστά σπήλαια, με μεγάλο μυθολογικό και αρχαιολογικό ενδιαφέρον. Εκεί η Ρέα, κρυμμένη από τη μανία του Κρόνου γέννησε τον Δία. Το σπήλαιο έχει συγκεντρώσει το ενδιαφέρον πλήθους Ελλήνων και ξένων αρχαιολόγων που έχουν κατά καιρούς ανασκάψει το εσωτερικό του. Ευρήματα νεολιθικά, μινωικά, υστερομινωικά, γεωμετρικά, αρχαϊκά, κλασικά, ελληνιστικά και ρωμαϊκά αποδεικνύουν τη συνεχή χρήση του από τον άνθρωπο, κυρίως για λατρευτικούς σκοπούς. Έχει έκταση 2.200 τμ και είναι επισκέψιμο. Το συνολικό μήκος της τουριστικής διαδρομής είναι 250 μ. Στο εσωτερικό του υπάρχει πλούσιος διάκοσμος σταλακτιτών, σταλαγμιτών και μία γραφική λίμνη.

## Μυθολογία
Το Δικταίο άντρο είναι το σπήλαιο στο οποίο κατέφυγε η Ρέα για να γεννήσει τον μελλοντικό πατέρα των θεών Δία, από φόβο μήπως και ο Κρόνος καταβροχθίσει και αυτόν τον γιο που θα γεννούσε (υπήρχε ένας χρησμός που έλεγε ότι ο Κρόνος θα σκοτωθεί από το γιο του και με αυτό τον τρόπο ο Κρόνος προστάτευε τον εαυτό του). Η Ρέα όμως τον ξεγέλασε και, αντί για το βρέφος, του έδωσε ένα βράχο τυλιγμένο στα σπάργανα του μωρού. Στη συνέχεια άφησε τον Δία εκεί για να τον αναθρέψουν οι Δικταίοι Κουρήτες, κρυφά από τον πατέρα του. 

Επίσης, κατά τις αρχαίες πηγές, στο Δικταίο άντρο:
* Η νύμφη Αγχιάλη γέννησε τους Ιδαίους Δάκτυλους.
* Ο Μίνωας έρχονταν κάθε εννιά χρόνια, ή κατ’ άλλους κάθε χρόνο, και συναντούσε τον πατέρα του τον Δία προκειμένου να του υπαγορεύει τις σοφές εντολές του.
* Ο Δίας, κάτω από έναν πλάτανο συνευρέθηκε ερωτικά με την Ευρώπη, την οποία είχε απαγάγει από τη Φοινίκη.
* Αποκοιμήθηκε για πάρα πολλά χρόνια ο σοφός, προφήτης και μάντης Επιμενίδης.

## Δείτε επίσης
* Ιδαίο άντρο

## Εξωτερικοί σύνδεσμοι
* 

Κατηγορία:Επισκέψιμα σπήλαια στην Ελλάδα
Κατηγορία:Περιφερειακή ενότητα Λασιθίου
Κατηγορία:Αρχαία σπήλαια της Ελλάδας
Κατηγορία:Γεωγραφικοί σχηματισμοί της Κρήτης
Επίσημες ονομασίες της Σοβιετικής Ένωσης

Τα επίσημα ονόματα της Σοβιετικής Ένωσης στις γλώσσες των Σοβιετικών Δημοκρατιών (με τη σειρά που αναφέρονται στο σοβιετικό σύνταγμα) και στις άλλες γλώσσες της ΕΣΣΔ (με αλφαβητική σειρά) έχουν ως εξής:

Κατηγορία:Σοβιετική Ένωση
Κατηγορία:Κατάλογοι
Υπερβορεία

Στην ελληνική μυθολογία, σύμφωνα με την παράδοση, οι **Υπερβόρειοι** ήταν ένας μυθικός λαός. Σύμφωνα με τον Ηρόδοτο επάνω ανατολικά των χωρών, όπου ζούν οι Ισσηδόνες και οι Αριμασποί, πίσω από αυτά, βορειοανατολικά ζούσαν οι Υπερβόρειοι. Η χώρα τους ονομαζόταν **Υπερβορεία** και εκεί ο Ήλιος έλαμπε καθ' όλη τη διάρκεια της ημέρας. Η παλαιότερη σωζόμενη πηγή που αναφέρει λεπτομερώς την Υπερβόρεια, είναι οι *Ηροδότου Ιστορίες* ( Βιβλίο IV, Κεφάλαια 32–36).

Ο Ηρόδοτος έγραψε ότι ο ποιητής του 7ου αιώνα π.Χ., Αριστέας, έγραψε για τους Υπερβόρειους σε ένα έπος (δεν σώζεται) που ονομάζεται *Αριμάσπεια*, σχετικά με ένα ταξίδι στους Ισσηδόνες, οι οποίοι εκτιμάται ότι έζησαν στη στέπα του Καζακστάν.  Πέρα από αυτούς ζούσαν οι μονόφθαλμοι Αριμασπιανοί, πιο πέρα ​​οι γρύπες που φύλαγαν χρυσό, και πέρα ​​από αυτούς οι Υπερβόρειοι. 

Αναφορά στην Υπερβόρεια κάνουν οι αρχαίοι συγγραφείς Ηρόδοτος (Δ,13), Ησίοδος (*Θεογονία*, 211-235), ο γεωγράφος Στράβων (11.4.3.), ο ποιητής Πίνδαρος (*Ίσθμια* Ωδή 6 [...]καὶ πέραν Νείλοιο παγᾶν καὶ δι᾽ Ὑπερβορέους[...]) και ο Παυσανίας.

Από την εποχή του Μεγάλου Αλεξάνδρου, στους χάρτες η Υπερβορεία απεικονιζόταν γενικά ως χερσόνησος ή ένα νησί πέρα από τα εδάφη της Γαλλίας. Μάλλον στη φαντασία των περισσότερων υπήρχε στα εδάφη της σημερινής Βρετανίας, της Νορβηγίας και της Σουηδίας. Άλλες περιγραφές την τοποθετούν στην ευρύτερη περιοχή των Ουραλίων.

* Ο αστεροειδής **[[1309 Υπερβορεία]]** (1309 Hyperborea), που ανακαλύφθηκε το 1931, πήρε το όνομά του από τη μυθική αυτή χώρα.

## Παραπομπές


Κατηγορία:Τοποθεσίες της Ελληνικής Μυθολογίας
Κατηγορία:Εταιρεία της Θούλης
Μόι Μελ

Στην ιρλανδική μυθολογία, **Μόι Μελ** (ιρλ. *Magh Mell*) ονομαζόταν ένα μυθικό βασίλειο που πήγαινε κάποιος μετά τον θάνατο και/ή τη δόξα. Ήταν ένας επίγειος παράδεισος και η τοποθεσία του θεωρούνταν είτε κάποιο νησί δυτικά της Ιρλανδίας ή ένα βασίλειο στον ωκεανό. Αρρώστια και θάνατος δεν υφίστανται: υπάρχει αιώνια νεότητα, ομορφιά κι ευτυχία. Μοιάζει με τα Ηλύσια Πεδία της ελληνικής μυθολογίας και τη Βαλχάλλα της σκανδιναβικής μυθολογίας.

Σύμφωνα με το θρύλο, άρχοντας του Μόι Μελ ήταν ο βασιλιάς των Φομόριαν **Τέθρα**, ή συχνότερα ο Μανάνναν μακ Λιρ. Η ύπαρξή του επεκτείνεται από τους παγανιστικούς χρόνους μέχρι και την πρώτη περίοδο του Χριστιανισμού. Σε μεταγενέστερες ιστορίες, το μυθικό αυτό βασίλειο αποτελεί περισσότερο έναν επίγειο παρά μετά θάνατον παράδεισο, όπου μπορούσαν να φτάσουν ήρωες που αναζητούσαν περιπέτειες ταξιδεύοντας δυτικά της Ιρλανδίας, συχνά βρίσκοντας στο δρόμο τους θύελλες και καταιγίδες, καθώς και άλλα φανταστικά νησιά πριν τον τελικό τους προορισμό.

Κατηγορία:Τοποθεσίες της κελτικής μυθολογίας
Αγήνωρ Αστεριάδης

250px|right|thumb|Α. Αστεριάδης, ''Πειραιάς'' (αχρονολόγητο;). Τέμπερα, 202 εκ. x 122 εκ. Εθνική Πινακοθήκη της Ελλάδας - Μουσείο Αλεξάνδρου Σούτζου.
Ο **Αγήνωρ Αστεριάδης** (Λάρισα, 1898 &ndash; Αθήνα, 17 Δεκεμβρίου 1977)  ήταν Έλληνας ζωγράφος, αγιογράφος και χαράκτης της «Γενιάς του Τριάντα».

## Βιογραφία
Σπούδασε ζωγραφική στην Ανωτάτη Σχολή Καλών Τεχνών από το 1915 έως το 1921, με δασκάλους τον Ροϊλό, τον Ιακωβίδη, τον Βικάτο και τον Μαθιόπουλο. Εργάστηκε στη διαφημιστική εταιρεία *Geo*. Το 1925 διορίστηκε καθηγητής ιχνογραφίας στο γυμνάσιο των Γρεβενών.

Κατά την περίοδο του μεσοπολέμου, συμμετείχε στην  ίδρυση του πρωτοποριακού καλλιτεχνικού ομίλου «Ομάς Τέχνη». Καλλιτέχνης σεμνός αλλά και πρωτοπόρος, προσπάθησε να συνδυάσει στο έργο του την ελληνική λαϊκή παράδοση, το πνεύμα της βυζαντινής αγιογραφίας και τα διδάγματα του κυβισμού και των άλλων εικαστικών ρευμάτων των αρχών του 20ού αι. Τα ζωγραφικά του έργα είναι συνήθως δισδιάστατα, χωρίς αυτό να σημαίνει ότι δεν είναι ρεαλιστικά. Όσο για την θεματογραφία του, αυτή ποικίλει από την ύπαιθρο και το αστικό τοπίο, έως την ανθρώπινη φύση.

Το 1974 παρουσίασε έργα του στην γκαλερί «΄Ωρα» στην Αθήνα. Το 1976, έναν χρόνο πριν από τον θάνατό του, η Εθνική Πινακοθήκη της Ελλάδας τον τίμησε με μεγάλη αναδρομική έκθεση. Συμμετείχε επίσης σε πολλές άλλες εκθέσεις εντός και εκτός Ελλάδας  (Ρώμη, Οττάβα, Βελιγράδι, Μόσχα, Βουκουρέστι, Λουγκάνο, Μπουένος Άιρες, Μπιενάλε του Σάο Πάολο, Μπιενάλε Αλεξανδρείας, κ.ά.). 

Μετά τον θάνατό του, εκθέσεις έργων του πραγματοποιήθηκαν στην πατρίδα του, την Λάρισα (1984), στην Αθήνα (1987, Γκαλερί «Υάκινθος»· 1998, Πνευματικό Κέντρο Δήμου Αθηναίων) και στην Πάτρα (1998).

Εκτός από την ζωγραφική, την αγιογραφία και την χαρακτική, ο Αστεριάδης ασχολήθηκε και με την εικονογράφηση βιβλίων, αρχής γενομένης από τα *Παιδικά σχέδια*, που εξέδωσε το 1933 με τον συνάδελφό του Σπύρο Βασιλείου. Εικονογράφησε επίσης τα *Νεοελληνικά Αναγνώσματα * για το Γυμνάσιο (1950), το βιβλίο * Στο Μυστρά των Παλαιολόγων* της Ελένης Βαλαβάνη (εκδ. Δωδώνη, Αθήνα 1971), κ.ά.

## Παραπομπές


## Πηγές
* 

## Περαιτέρω ανάγνωση

* Α. Αστεριάδης, *Το σπίτι του Σβαρτς στ' Αμπελάκια*, Αθήνα 1928. (Επανέκδοση από την Γκαλερί «Ώρα», Αθήνα 1974.)
* Ν. Γρηγοράκης, *Αγήνωρ Αστεριάδης (1898-1977), Χαρακτική (1924-1968)*, εκδ. Υάκινθος, Αθήνα 1987.
* Μ. Βλάχος και Ε. Οράτη, *Αγήνωρ Αστεριάδης. Ζωγραφική – Χαρακτική*, έκδοση του Πολιτιστικού Οργανισμού του Δήμου Αθηναίων, Αθήνα 1998. ISBN  960-7401-08-5.
* Σ. Λυδάκης, *οι έλληνες Ναΐφ ζωγράφοι*. Αθήνα: Ίδρυμα Παναγιώτη & Έφης Μιχελή. σελ.&nbsp;237.

## Εξωτερικοί σύνδεσμοι
* 
* 

Κατηγορία:Έλληνες ζωγράφοι του 19ου αιώνα
Κατηγορία:Έλληνες χαράκτες
Κατηγορία:Έλληνες αγιογράφοι
Κατηγορία:Έλληνες ζωγράφοι του 20ού αιώνα
Κατηγορία:Απόφοιτοι της Ανωτάτης Σχολής Καλών Τεχνών
Αναμενόμενη τιμή

Η αναμενόμενη τιμή μίας τυχαίας μεταβλητής  X  συμβολίζεται συνήθως με E(X),\; \mu_X ή \mu.

## Ορισμός

Η αναμενόμενη τιμή ορίζεται ως το ολοκλήρωμα Lebesque ως προς το μέτρο πιθανότητας. Έστω ο χώρος πιθανότητας (\Omega, \mathcal F, P) και ο μετρήσιμος χώρος (\bar \mathbb R, \mathcal B), όπου  \bar \mathbb R = \mathbb R \cup\{-\infty,\infty\} και \mathcal B η Borel σ-άλγεβρα. Αν η \,X είναι P- ολοκληρώσιμη, τότε η αναμενόμενη τιμή ορίζεται ως 
:E(X) = \int_\Omega X \, dP = \int_\Omega X(\omega)P(d\omega)\,.

### Διακριτές τυχαίες μεταβλητές
Έστω \,X μία διακριτή ολοκληρώσιμη τυχαία μεταβλητή που παίρνει τις τιμές x_i, i \in N, N \sub \N με αντίστοιχες πιθανότητες \,p_i=P(X=x_i). Η αναμενόμενη τιμή της μεταβλητής είναι:
:E(X)=\sum_{i \in N}x_ip_i.
Η ολοκληρωσιμότητα σε αυτήν την περίπτωση ελέγχεται ως εξής:
:\sum_{i \in N}|x_i|p_i

### Συνεχείς τυχαίες μεταβλητές
Έστω \,X μία τυχαία μεταβλητή με συνάρτηση πυκνότητας πιθανότητας \,f(x) η αναμενόμενη της τιμή είναι:
:E(X) = \int_{-\infty}^{\infty} x f(x)dx\,.

## Ιδιότητες
Έστω \,X μία ολοκληρώσιμη τυχαία μεταβλητή και a,b \in \mathbb{R}:
:\operatorname{E}(aX + b)= a \operatorname{E}(X) + b\,.
Έστω \,X, Y ολοκληρώσιμες τυχαίες μεταβλητές:
:\operatorname{E}(X + Y)=  \operatorname{E}(X) + \operatorname{E}(Y)\,.
Έστω \,X, Y δύο ανεξάρτητες ολοκληρώσιμες τυχαίες μεταβλητές:
:\operatorname{E}(X  Y)=  \operatorname{E}(X)  \operatorname{E}(Y)\,.

## Δείτε επίσης
*Διακύμανση

Κατηγορία:Τυχερά παιχνίδια
Κατηγορία:Θεωρία πιθανοτήτων
Πιτροφός Άνδρου

Ο **Πιτροφός** είναι οικισμός της Άνδρου στις Κυκλάδες.

## Γενικά στοιχεία
Ο Πιτροφός βρίσκεται στο κεντρικό τμήμα του νησιού, σε πλαγιά του βουνού Πέταλο και σε υψόμετρο 400 μέτρα. Στη νότια άκρη περνάει η επαρχιακή οδός Λιμάνι Γαυρίου (26 χλμ. Ν.-ΝΑ. της) - Χώρα Άνδρου (8 χλμ. ΝΔ. της). Με το πέρασμα από την περιοχή της *Σταυροπέδας* εμφανίζεται απλωμένο στη νότια πλαγιά του βουνού σε μεγάλη έκταση.

Πρόκειται για μεσόγειο χωριό με μεγάλες για τα δεδομένα της Άνδρου επίπεδες οροπεδιακές εκτάσεις, αλλά και πολλές απόκρημνες πλαγιές. Η πλούσια βλάστηση είναι από τα κύρια χαρακτηριστικά του, καθώς επίσης και οι πολλές διάσπαρτες πηγές του, που αναβλύζουν καθ' όλη τη διάρκεια του έτους. Κύρια προϊόντα του χωριού είναι λάδι, σταφύλια, κρασί και δημητριακά.

Το χωριό του Πιτροφού διαθέτει επίσης (στα νοτιοδυτικά του - περίπου 6 χλμ.) και δύο αμμώδεις παραλίες, στις οποίες ο αμαξωτός δρόμος φτάνει μέχρι το κύμα: τον Χαλκολιμιώνα και τις Αποθήκες.

Σε πολύ παλαιά έγγραφα, ο Πιτροφός αναφερόταν ως «Επιστροφός», καθώς και «Πίστροφος».

## Αξιοθέατα
Σημαντικά αξιοθέατα της ευρύτερης περιοχής είναι:

* Ο αρχαϊκός οικισμός της Ζαγοράς. Χρονολογείται στη γεωμετρική εποχή (10ος - 8ος αιώνας π.Χ.).  Βρίσκεται νοτιοδυτικά του χωριού, κοντά στην θάλασσα και σε οροπέδιο μιας ιδιόμορφης και αρκετά απόκρημνης χερσονήσου, σε υψόμετρο 160 μέτρα.
* Ο νεολιθικός οικισμός ηλικίας 7.000 ετών στην περιοχή του Στρόφιλα. 
* Η βυζαντινή εκκλησία του Ταξιάρχη της Μελίδας στα δυτικά του Πιτροφού. Πρόκειται για χριστιανικό ναό, σταυροειδής με τρούλο του 12ου αιώνα. 

* Το Μουσείο Ελιάς στον Άνω Πιτροφό. Ένα από τα καλύτερα σωζόμενα προβιομηχανικά λιοτρίβια στις Κυκλάδες, το οποίο έχει επισκευαστεί σύμφωνα με την παραδοσιακή αρχιτεκτονική. Χρονολογείται πριν το 1823, είναι ζωοκίνητο, διατηρεί όλον τον αυθεντικό εξοπλισμό του και λειτουργεί ως επισκέψιμος μουσειακός χώρος.

## Δημογραφική εξέλιξη
Η δημογραφική εξέλιξη του οικισμού κατά τα τελευταία έτη, είναι η εξής:

## Διοικητικά στοιχεία
Αναφέρεται επίσημα, μετά την Τουρκοκρατία, το 1835 να προσαρτάται στον τότε δήμο Άνδρου και το 1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Μελίδα αποτελούν την κοινότητα Πιτροφού που υπάγεται στην Δημοτική Ενότητα Άνδρου του Δήμου Άνδρου ενώ σύμφωνα με την απογραφή 2021 έχει 307 κατοίκους. 

## Εξωτερικοί σύνδεσμοι

* "Στρόφιλας Άνδρου" - Ο μεγαλύτερος αρχαίος οικισμός στο νησί από τον ιστότοπο https://andros-guide.gr/.
* Φωτογραφίες στον Πιτροφό από τον ιστότοπο https://www.greece.com/.

## Παραπομπές


## Πηγές
* Πολιτιστικός Επιμορφωτικός Σύλλογος Πιτροφού
* Ιστορία της Άνδρου

Κατηγορία:Χωριά της περιφερειακής ενότητας Άνδρου
Χάλκη (αποσαφήνιση)

Η ονομασία **Χάλκη** μπορεί να αναφέρεται στα παρακάτω:
* Χάλκη Δωδεκανήσου, νησί των Δωδεκανήσων στην Ελλάδα.
* Χάλκη Πριγκιποννήσων, νησί στους Πριγκιποννήσους της Τουρκίας.

* Χάλκη Λάρισας, οικισμός της περιφερειακής ενότητας Λάρισας.

*Ιερά Θεολογική Σχολή της Χάλκης, ορθόδοξο εκπαιδευτικό ίδρυμα της Τουρκίας στην νήσο Χάλκη του Μαρμαρά.
*Χάλκη Ι (ακταιωρός), πολεμικό πλοίο του Ελληνικού Πολεμικού Ναυτικού.
*Χάλκη ΙΙ (υδροφόρο), πλοίο της Ελλάδας.

Κατηγορία:Αποσαφηνίσεις ελληνικών τοπωνυμίων
Λυντσάρισμα

**Λυντσάρισμα** ή κατ'ευφημισμό **Νόμος του Λυντς** ή **Λύντσειος νόμος** ονομάζεται η συνοπτική διαδικασία που αναπτύχθηκε στις ΗΠΑ, κατά την οποία ο όχλος προβαίνει αμέσως και χωρίς καμία νομική διατύπωση στην εκδίκαση εγκληματία, καθώς και στην άμεση και "επί τόπου" (χώρου του εγκλήματος) εκτέλεση του ενόχου. Πρόκειται για μια μορφή αυτοδικίας και είναι παράνομη.
## Ιστορία
Το όνομα της παράνομης αυτής τιμωρίας πιθανολογείται ότι προέρχεται από κάποιον γαιοκτήμονα (W. Lynch: 1742-1820) με το όνομα Λυντς, κάτοικο της πολιτείας Βιρτζίνια των ΗΠΑ, ο οποίος και είχε οργανώσει παράνομες ομάδες με σκοπό την άμεση τιμωρία με εκτέλεση των εγκληματιών και ιδιαίτερα των συμπαθούντων (loyalists) τους Άγγλους, κατά την Αμερικανική επανάσταση.

Αρχική εφαρμογή του Νόμου του Λυντς έγινε στις ΗΠΑ σε περίοδο έλλειψης τακτικών δικαστηρίων. Έτσι κατά το 1889 συνέβησαν περίπου 4000 λυντσαρίσματα στις νότιες πολιτείες και μία μόνο στην περιοχή της Νέας Αγγλίας. Τα 4/5 των θυμάτων ήταν Αφροαμερικανοί. Τα εγκλήματα για τα οποία λυντσαρίστηκαν τα θύματα αυτά ήταν 38% για ανθρωποκτονίες, 23% για απαγωγές ή απόπειρες απαγωγής, 7% για κλοπές, 6% για άδικες επιθέσεις, 2% για ύβρεις και 24% για άλλα αδικήματα.

Η συμμετοχή σε λυντσάρισμα τιμωρείται κατά τον αμερικανικό νόμο, αν και οι καταδίκες δεν έφθασαν το 1% των περιπτώσεων.

Κατά τα έτη 1882 - 1900 τα λυντσαρίσματα στις ΗΠΑ έφθαναν, κατ΄ έτος, από 96 μέχρι 231. Το 1945 σημειώθηκε ένα, ενώ το 1946 έφθασαν τα 6. Οι επανειλημμένες προσπάθειες όμως για την εξάλειψη αυτής της τιμωρίας με νομοθετικά μέτρα έβρισκαν την έντονη αντίδραση της αμερικανικής Γερουσίας. Το 1947 31 άτομα που είχαν προσαχθεί σε δίκη, τα οποία συμμετείχαν σε λυντσάρισμα στην πόλη Γκρίνσβιλ της Νότιας Καρολίνας, αθωώθηκαν, αν και κάποια από αυτά είχαν ομολογήσει τη συμμετοχή τους.

Σήμερα με τον όρο **Λυντσάρισμα** χαρακτηρίζεται η δολοφονία εγκληματία από πλήθος παρισταμένων συγγενών του θύματος ή άλλων προσώπων, πριν ακόμη επιληφθεί η δικαιοσύνη, δηλαδή προτού ολοκληρωθεί η δίκη.
## Ευθύνη προστασίας
Κατά τις μεταγωγές εγκληματιών ή κατά τις προσαγωγές τους σε δικαστήρια, απόλυτη ευθύνη προστασίας τους από πιθανό λυντσάρισμα φέρουν οι κατά τόπο και καθ΄ ύλη αρμόδιες διωκτικές αρχές που έχουν επιληφθεί και τους κρατούν.

## Εξωτερικοί σύνδεσμοι

Κατηγορία:Εγκλήματα
Κατηγορία:Ψυχολογία της μάζας
Αεροδικείο

**Αεροδικείο** ονομάζεται το στρατιωτικό δικαστήριο ενώπιον του οποίου δωσιδικούν για όλες τις αξιόποινες πράξεις τους οι στρατιωτικοί οι οποίοι υπηρετούν στην Πολεμική Αεροπορία. Τα σχετικά με τα στρατιωτικά δικαστήρια (στρατοδικεία, αεροδικεία, ναυτοδικεία) ορίζονται με ειδικούς ποινικούς νόμους, σύμφωνα με το άρθρο 96 του Συντάγματος το οποίο προβλέπει ότι: 
:"*Τα σχετικά με τα στρατοδικεία, ναυτοδικεία και αεροδικεία, στην αρμοδιότητα των οποίων δεν μπορεί να υπαχθούν ιδιώτες.*" ().

Στην παράγραφο 5 του ιδίου άρθρου του Συντάγματος ορίζεται ακόμη ότι: "Τα δικαστήρια του στοιχείου α΄ της προηγούμενης παραγράφου συγκροτούνται κατά πλειονότητα από μέλη του δικαστικού σώματος των ενόπλων δυνάμεων, που περιβάλλονται με τις εγγυήσεις λειτουργικής και προσωπικής ανεξαρτησίας του άρθρου 87 παρ. 1 του Συντάγματος. Για τις συνεδριάσεις και αποφάσεις των δικαστηρίων αυτών εφαρμόζονται οι διατάξεις των παραγράφων 2 έως 4 του άρθρου 93. Τα σχετικά με την εφαρμογή των διατάξεων της παραγράφου αυτής, καθώς και ο χρόνος που θα αρχίσει η ισχύς τους, ορίζονται με νόμο".

Αεροδικεία που λειτουργούν είναι τα εξής:

**Αεροδικείο Αθηνών**, στο οποίο υπάγονται όλοι οι νομοί της Στερεάς Ελλάδος, Πελοποννήσου, Ηπείρου, Ιονίων νήσων και νήσων Αιγαίου (πλην των νομών της Κρήτης που υπάγονται στην αρμοδιότητα του Αεροδικείου Χανίων).

**Αεροδικείο Θεσσαλονίκης**, στο οποίο υπάγονται όλοι οι νομοί Μακεδονίας-Θράκης (Θεσσαλονίκης, Χαλκιδικής, Σερρών, Κιλκίς, Ημαθίας, Πέλλας, Πιερίας, Καστοριάς, Φλώρινας, Κοζάνης, Γρεβενών, Καβάλας, Δράμας, Ξάνθης, Ροδόπης και Έβρου).

**Αεροδικείο Λάρισας**, στο οποίο υπάγονται όλοι οι νομοί της Θεσσαλίας.

**Αεροδικείο Χανίων**, στα οποία υπάγονται όλοι οι νομοί της Κρήτης (Χανίων, Ρεθύμνου, Ηρακλείου και Λασιθίου).

**Αεροδικείο Ιωαννίνων**, στο οποίο υπάγονται οι νομοί: Ιωαννίνων, Θεσπρωτίας, Πρεβέζης, Άρτας, Κέρκυρας, Λευκάδας και Αιτωλοακαρνανίας.

## Παραπομπές


## Αναφορές
* Ευγένιος Γιαρένης, *Στρατιωτικός Ποινικός Κώδικας, Θεωρία-Εφαρμογή*, εκδ. Νομική Βιβλιοθήκη, Αθήνα, 2005

## Εξωτερικοί σύνδεσμοι
* Δικτυακός τόπος της Ενώσεως Δικαστικών Λειτουργών Στρατιωτικής Δικαιοσύνης.

Κατηγορία:Στρατιωτικά δικαστήρια
Αεροπορικό δίκαιο

Το **Αεροπορικό Δίκαιο** αποτελεί τη θέσπιση ειδικών διεθνών δημοσίων και ιδιωτικών κανόνων για την αντιμετώπιση προβλημάτων των αεροπορικών συγκοινωνιών αλλά και κάθε συναφούς ενδιαφέροντος. Διακρίνεται σε Διεθνές Δημόσιο και Διεθνές Ιδιωτικό Αεροπορικό Δίκαιο που σχετίζεται άμεσα ή έμμεσα με την πολιτική αεροπορία.
Με δεδομένο ότι η πολιτική αεροπορία γενικά έχει εκ του χώρου ανάπτυξής της διεθνή χαρακτήρα ένα μεγάλο μέρος του αεροπορικού δικαίου αποτελεί Διεθνές Δίκαιο ή διεθνώς ομοιόμορφο δίκαιο που χαρακτηρίζει και τους εσωτερικούς εθνικούς κανονισμούς που διαμορφώθηκαν κατόπιν διεθνών συμφωνιών.

Πρώτη διάταξη αεροπορικού δικαίου ήταν η αστυνομική απαγόρευση πτήσης αερόστατου πάνω από το Παρίσι χωρίς ειδική άδεια (1784).
Πρώτη διεθνής συνδιάσκεψη για τη ρύθμιση της αεροναυτιλίας συνήλθε στο Παρίσι το 1919. Τις βάσεις όμως του σύγχρονου Αεροπορικού Δικαίου έθεσε η αεροπορική σύμβαση του Σικάγου το 1944.

Επίσης θέματα που αφορούσαν το Διεθνές Ιδιωτικό Αεροπορικό Δίκαιο ρυθμίσθηκαν επίσης με τις ακόλουθες διεθνείς συμβάσεις: 
* Αεροπορική σύμβαση Παρισίων 1925,
* Αεροπορική σύμβαση Βαρσοβίας 1929,
* Αεροπορική σύμβαση Ρώμης 1935,
* Αεροπορική σύμβαση Βρυξελλών 1938,
* Αεροπορική σύμβαση Γενεύης 1948.

## Παρατηρήσεις
Στην Ελλάδα προ του Β΄ Π.Π. γίνονταν χρήση των όρων "**Αέρος Δίκαιον**" κατ΄ απόδοση στην ελληνική των ξένων όρων "*Air law*", "*Droit de l' air*", και "*Luftrecht*", καθώς επίσης και "**Εναέριον Δίκαιον**" κατ΄ απόδοση του γαλλικού όρου "*Droit aerien*".
Σήμερα όμως επικράτησε ορθότερα ο όρος ''Αεροπορικό Δίκαιο" υπό τον οποίο περικλείονται όλα τα θέματα που αφορούν την αεροπορία.

### Δείτε επίσης
*Διεθνής Οργανισμός Πολιτικής Αεροπορίας (ICAO)
*Διεθνής Ένωση Αερομεταφορών (ΙΑΤΑ)
*Υπηρεσία Πολιτικής Αεροπορίας (ΥΠΑ)
*Εθνικός εναέριος χώρος

## Πηγές
* "Μεγάλη Ελληνική Εγκυκλοπαίδεια" τομ. Συμπλήρωμα Β΄ σελ.846.

## Εξωτερικοί σύνδεσμοι
* 

Κατηγορία:Διεθνές Δίκαιο
Ατίμητος αγώνας

Ο *ατἰμητος αγών* και ο **αγών τιμητός** ήταν όροι του αρχαίου Αττικού Δικαίου.

*Τιμητός αγών* ονομαζόταν η διαδικασία (ο δικαστικός αγώνας) που ακολουθούταν για τα αδικήματα εκείνα για τα οποία ο νόμος δεν όριζε εκ των προτέρων την ποινή και που επέτρεπε να την προτείνουν οι διάδικοι. Το δικαστήριο αποφάσιζε μία εκ των δύο προτάσεων, ανάλογα με τις συντρέχουσες κάθε φορά επιβαρυντικές ή ελαφρυντικές περιπτώσεις.

Τέτοιας παρόμοιας φύσεως διαδικασία ήταν και η κατά του Σωκράτη «*γραφή*» «επί ασεβεία», κατά την οποία οι μεν κατήγοροι είχαν ορίσει σαν τίμημα (ποινή) τον θάνατο, ο δε Σωκράτης υπολόγιζε ότι θα του επέβαλαν μόνο κάποιο πρόστιμο.

Αντίθετα η διαδικασία για τα αδικήματα εκείνα για τα οποία αναγράφονταν στον Νόμο η προβλεπόμενη ποινή ονομάζονταν *ατίμητός αγώνας*.

Κατηγορία:Αττικό Δίκαιο
Μπερνάρ Λυό

Ο **Μπερνάρ Φερντινάν Λυό** (, Παρίσι, 27 Φεβρουαρίου 1897 — Κάιρο, 2 Απριλίου 1952) ήταν Γάλλος αστρονόμος.

Γεννήθηκε στο Παρίσι. Από νεαρή ηλικία ενδιαφέρθηκε για την αστρονομία αφού απέκτησε το 1912 ένα μικρό τηλεσκόπιο.

Σπούδασε μηχανολογία, φυσική και χημεία στο Πανεπιστήμιο του Παρισιού από όπου και αποφοίτησε. Το διάστημα από το 1918 έως το 1929 εργάστηκε σαν βοηθός στην Πολυτεχνική Σχολή (École Polytechnique) ενώ από το 1920 έως τον θάνατό του εργάστηκε σαν αστρονόμος στο Αστεροσκοπείο της Μεντόν (Meudon) στο Παρίσι.

To 1943 έγινε ο νεότερος ακαδημαϊκός στην Ακαδημία των Παρισίων. Δύο χρόνια αγότερα, το 1945, εκλέχτηκε πρόεδρος της Γαλλικής Αστρονομικής Εταιρίας. Ανακηρύχθηκε ακόμη μέλος της Αστρονομικής Εταιρίας του Εδιμβούργου καθώς και της Βρετανικής Αστρονομικής Εταιρίας. Τέλος του απονεμήθηκε το Χρυσό Μετάλλιο του Φραγκλίνου.

## Έργο
Ο Λυό ασχολήθηκε με τη φασματοσκοπική έρευνα του Ήλιου και ειδικά με το Ηλιακό στέμμα και των προεξοχών της χρωμόσφαιρας του Ήλιου. Το 1930 εφεύρε όργανο που επέτρεπε την παρατήρηση του στέμματος του Ηλίου που μέχρι τότε παρατηρούνταν μόνο κατά τις ολικές εκλείψεις. Το όργανο αυτό, που λέγεται στεμματογράφος, συντέλεσε τα μέγιστα στη μελέτη της ηλιακής ατμόσφαιρας. Το 1945 εφεύρε άλλο όργανο τον μονοχρωματικό ηθμό που επιτρέπει τη μελέτη της ηλιακής ατμόσφαιρας χωρίς τη χρησιμοποίηση φασματοηλιοσκοπίων έναντι των οποίων ο ηθμός είναι κατά πολύ φθηνότερος αλλά και εύχρηστος.

Εργάστηκε στο Αστεροσκοπείο του Πικ ντι Μιντί (Pic du Midi) στα Πυρηναία, όπου επέκτεινε τις έρευνές του στους πλανήτες. Ο Λυό ανακάλυψε τις ανεμοθύελλες του Άρη.

Έγραψε τις ακόλουθες μελέτες:
* «Έρευνες επί της πόλωσης του φωτός των Πλανητών» (1929)
* «Μελέτες επί του ηλιακού στέμματος και των προεξοχών» (1930)

Το 1952 μετέβη στο Χαρτούμ προκειμένου να παρατηρήσει την ολική έκλειψη του Ηλίου στις 25 Φεβρουαρίου 1952, ηγούμενος της γαλλικής αστρονομικής αποστολής. Υπέστη όμως καρδιακή προσβολή και πέθανε στο Κάιρο στις 2 Απριλίου.

Προς τιμή του έχουν ονομαστεί ένας κρατήρας στη Σελήνη, ένας κρατήρας στον Άρη και ο αστεροειδής 2452 Λυό.

## Παραπομπές


Κατηγορία:Γάλλοι αστρονόμοι
Κατηγορία:Αστρονόμοι του 20ού αιώνα
Σταθμός Καλλιθέας

Ο όρος **Σταθμός Καλλιθέας** μπορεί να αναφέρεται:

* Στον Σιδηροδρομικό Σταθμό Καλλιθέας του ΟΣΕ, επί της σιδηροδρομικής γραμμής Θεσσαλονίκης - Αλεξανδρούπολης.
* Στον σταθμό Καλλιθέας του Μετρό της Αθήνας.
Αστικό αδίκημα

Ως **αστικό [[αδίκημα]]** χαρακτηρίζεται κάθε ζημία που προκαλείται από -κατά κανόνα- υπαίτια πράξη ή παράλειψη προσώπου, άσχετα του σκοπού προς τον οποίο κατευθύνεται η θέληση του ζημιούντος (αν δηλαδή αυτός τελεί ή όχι "καλή τη πίστει"). Κατά το άρθρο 914 του Αστικού Κώδικα "Όποιος ζημιώσει άλλον παράνομα και υπαίτια, έχει υποχρέωση να τον αποζημιώσει". Επομένως προϋποθέσεις της αγωγής προς αποζημίωση είναι πράξη, παρανομία της πράξης, υπαιτιότητα του προσώπου, ζημία και αντικειμενικός αιτιώδης σύνδεσμος ανάμεσα στην παράνομη και υπαίτια πράξη και την επέλευση της ζημίας.

Κατηγορία:Αστικό Δίκαιο
Χάσια

Τα **Χάσια** είναι βουνό της βόρειας Ελλάδας με υψόμετρο 1.564 μέτρα. Βρίσκονται στα σύνορα του Νομού Τρικάλων με τον Νομό Γρεβενών, βορειοδυτικά της Καλαμπάκας. Αποτελούν τμήμα της ευρύτερης οροσειράς της Πίνδου. Περικλείονται, στα δυτικά και βόρεια από την βόρεια Πίνδο και στα νότια και ανατολικά από τα Αντιχάσια και τα Καμβούνια όρη. Τα χαρακτηρίζουν ποτάμια, χαράδρες, ρεματιές, δάση (κυρίως βελανιδιάς και μαύρης πεύκης), καθώς και αλπικά λιβάδια.

## Βουνοκορφές
*Βίγλα - 1.564 μ. 
*Καγκέλια - 1.050 μ. 
*Καραούλι - 1.300 μ. 
*Κατάλυμα - 1.204 μ. 
*Μεοσοβούνι - 1.200 μ.
*Μπραϊμι ή Βαλκανάσια - 1.300 μ. 
*Νεράιδα - 1.106 μ. 
*Προφήτης Ηλίας - 1.400 μ. 
*Σταλοβάρι - 1.400 μ. 
*Φονικά - 1.400 μ.

## Ποτάμια
Στις πλαγιές των Χασίων σχηματίζονται αρκετά υδάτινα ρεύματα. Το σημαντικότερο από αυτά είναι ο Κακοπλευρίτης ο  οποίος  είναι  παραπόταμος στον Μουργκάνη, ο οποίος  με  την  σειρά  του  καταλήγει  στον  Πηνειό.

## Μονοπάτια
Αμέτρητα είναι τα μονοπάτια των Χασίων. Άλλα περνάνε μέσα από δάση, άλλα από χαράδρες, άλλα από ποτάμια, άλλα από λαγκάδια. Ένα αξιόλογο μονοπάτι ξεκινάει από το χωριό Κακοπλεύρι, και διασχίζοντας όλο το Μεσοβούνι καταλήγει στον Ξηρόκαμπο.

## Χωριά
Κάποια από τα χωριά των Χασίων είναι τα παρακάτω:
* Ασπροκκλησια Τρικάλων
*Αγναντιά Τρικάλων
*Κακοπλεύρι Τρικάλων
*Καλλιθέα Γρεβενών
*Ξηρόκαμπος Τρικάλων
*Οξύνεια Τρικάλων
*Σταγιάδες Τρικάλων

## Εξωτερικοί σύνδεσμοι
* www.hassia.gr
* Φωτογραφίες 

Κατηγορία:Βουνά των Γρεβενών
Κατηγορία:Βουνά των Τρικάλων
Γκέραρντ Κάιπερ

Ο **Γκέραρντ Κάιπερ** (, , 7 Δεκεμβρίου 1905 – 23 Δεκεμβρίου 1973) ήταν Ολλανδός αστρονόμος, ειδικός στους πλανήτες και το Ηλιακό Σύστημα, από τους κορυφαίους πλανητολόγους του εικοστού αιώνα.

Ο Κάιπερ, αφού ολοκλήρωσε τις σπουδές του στην Ολλανδία, μετανάστευσε στις Ηνωμένες Πολιτείες Αμερικής το 1933 και απέκτησε την αμερικανική υπηκοότητα το 1937. Το μεγαλύτερο μέρος της σταδιοδρομίας του ήταν στο Πανεπιστήμιο του Σικάγου, αλλά το 1960 εγκαταστάθηκε στο Τούσον (Tucson) της Αριζόνα, όπου και ίδρυσε το «Σεληνιακό και Πλανητικό Εργαστήριο» (Lunar & Planetary Laboratory) στο εκεί Πανεπιστήμιο της Αριζόνα, ένα εργαστήριο του οποίου παρέμεινε διευθυντής μέχρι τον θάνατό του.

Ο Κάιπερ ανακάλυψε δύο δορυφόρους πλανητών στο Ηλιακό μας Σύστημα, τη Μιράντα του Ουρανού στις 16 Φεβρουαρίου 1948 και τη Νηρηίδα του Ποσειδώνος την Πρωτομαγιά του 1949. Επιπλέον, ανακάλυψε την ύπαρξη διοξειδίου του άνθρακα στην αρειανή ατμόσφαιρα και την ύπαρξη ατμόσφαιρας με μεθάνιο στον μεγαλύτερο δορυφόρο του Κρόνου, τον Τιτάνα (1944). Πρότεινε για πρώτη φορά (το 1951) την ύπαρξη μιας ζώνης μικρών σωμάτων πέρα από την τροχιά του Ποσειδώνα, βασιζόμενος στη στατιστική των τροχιών των κομητών βραχείας περιόδου. Η ζώνη αυτή, όταν αποδείχθηκε η ύπαρξή της μετά τον θάνατό του, πήρε το όνομά του. Υπήρξε επίσης πρωτοπόρος στη χρήση αεροπλάνων για καλύτερες παρατηρήσεις στο υπέρυθρο, ενώ συνεργάσθηκε στο Πρόγραμμα Απόλλων στις πρόδρομες αποστολές «Ranger», εντοπίζοντας καλές τοποθεσίες για προσεδάφιση στη Σελήνη.

Προς τιμή του Κάιπερ έχουν ονομασθεί:
* Η σχετικώς πρόσφατα ανακαλυφθείσα Ζώνη του Κάιπερ, μία εξωτερική περιοχή αστεροειδών στο Ηλιακό Σύστημα
* Ο αστεροειδής 1776 Κάιπερ
* Ο κρατήρας Κάιπερ στη Σελήνη, κοντά στο σημείο συντριβής της διαστημοσυσκευής «Ranger 7»
* Ο κρατήρας Κάιπερ στο νότιο ημισφαίριο του Ερμή
* Ο κρατήρας Κάιπερ στον Άρη

## Παραπομπές


## Εξωτερικοί σύνδεσμοι
* 

Κατηγορία:Ολλανδοί αστρονόμοι
Κατηγορία:Αμερικανοί αστρονόμοι
Κατηγορία:Αστρονόμοι του 20ού αιώνα
Κατηγορία:Ολλανδοαμερικανοί
Messe Frankfurt

thumb|200px|Το κτήριο γραφείων Messeturm και οι εγκαταστάσεις στο βάθος.

Η **Messe Frankfurt** είναι εμπορική έκθεση της Φραγκφούρτης και μια από τις μεγαλύτερες επιχειρήσεις εμπορικών εκθέσεων και συνεδρίων στον κόσμο. Κερδίζει περισσότερα χρήματα από όλες τις άλλες γερμανικές εκθέσεις μαζι.
Οργανώνει εκθέσεις παγκοσμίως αλλά έχει και εκτενείς εγκαταστάσεις στη Φραγκφούρτη.

Ανάμεσα στις σημαντικές εκθέσεις που διοργανώνει η Messe Frankfurt περιλαμβάνονται η Διεθνής Έκθεση Βιβλίου (*Buchmesse*), το Διεθνές Σαλόνι Αυτοκινήτου της Φραγκφούρτης *ΙΑΑ*, η Ambiente, η Tendence Lifestyle, η ISH και η Automechanica.

## Εξωτερικοί σύνδεσμοι
* 
* Ιστοσελίδα της εταιρείας 

Κατηγορία:Επιχειρήσεις της Γερμανίας
Κατηγορία:Εκθεσιακοί χώροι
Κατηγορία:Φραγκφούρτη
Ρεύμα

Ο όρος **ρεύμα** μπορεί να αναφέρεται:

* Στο ηλεκτρικό ρεύμα.
* Στο θαλάσσιο ρεύμα.
Γαλλική μυθολογία

Η **Γαλλική μυθολογία** περιλαμβάνει τους μύθους, τους θρύλους, τα λαϊκά παραμύθια, τους αγίους και τους θεούς των Γαλατών, των Φράγκων, των Νορμανδών, των κατοίκων της Βρετάνης, καθώς και άλλων λαών που κατοικούν στα εδάφη της Γαλλίας.

Κατηγορία:Μυθολογίες της Ευρώπης
Μυθολογια
Μυθολογια
Άνοιξη Αττικής

Η **Άνοιξη** (παλαιότερα γνωστή ως **Μπογιάτι**) είναι δημοτική ενότητα του Δήμου Διονύσου στην Περιφερειακή ενότητα Ανατολικής Αττικής, μαζί με τον Άγιο Στέφανο, τη Δροσιά, το Διόνυσο, το Κρυονέρι, τη Ροδόπολη και τη Σταμάτα. Ανήκει στο πολεοδομικό συγκρότημα Αθηνών και έχει πληθυσμό 6.592 άτομα, έκταση 4,582 τ.χμ. και υψόμετρο από 370 μέχρι 420 μ.

## Διοικητικές μεταβολές

Ο οικισμός της Άνοιξης ανήκε μέχρι το 1912 στον τότε διευρυμένο δήμο Μαραθώνος. Την χρονιά αυτή εντάχθηκε στην νεοσύστατη κοινότητα Αφιδνών. Το 1939 η Άνοιξη αποσπάστηκε από την κοινότητα Αφιδνών και εντάχθηκε στην τότε κοινότητα Αγίου Στεφάνου ενώ από το 1953 αποτέλεσε ξεχωριστή κοινότητα. Η κοινότητα Άνοιξης αναγνωρίστηκε σε δήμο το 2007. Με την εφαρμογή του σχεδίου Καλλικράτης από την 1η Ιανουαρίου 2011 η Άνοιξη εντάχθηκε στον δήμο Διονύσου.
### Πληθυσμός

## Ονομασία
Η Άνοιξη στο παρελθόν ονομαζόταν *Μπογιάτι*. Μετά την ανοικοδόμηση του γειτονικού Αγίου Στεφάνου ο οποίος ονομάστηκε αρχικά Νέο Μπογιάτι η Άνοιξη ονομάστηκε Παλαιό Μπογιάτι για να διαφοροποιείται από τον γειτονικό της οικισμό. Το όνομα Παλαιό Μπογιάτι διατηρήθηκε μέχρι το 1954 οπότε ο οικισμός μετονομάστηκε σε Άνοιξη.

## Κλίμα

Η Άνοιξη είναι χτισμένη σε έδαφος με ελαφριά κλίση, με αποτέλεσμα να υπάρχει σημαντική υψομετρική διαφορά μεταξύ περιοχών του οικισμού. Το ανατολικό και νότιο κομμάτι της Άνοιξης αποτελεί έναν ορεινό όγκο με υψόμετρο 360μ.-420μ. Λόγω του μεγάλου σχετικά υψομέτρου και της γειτνίασης του οικισμού με το Πεντελικό όρος το κλίμα κατά τους χειμερινούς μήνες είναι αρκετά ψυχρό. Η περιοχή πλήττεται συχνά από ισχυρές χιονοπτώσεις όπως συνέβη τον Ιανουάριο του 2002, τον Φεβρουάριο του 2004, τον Ιανουάριο του 2006, τον Φεβρουάριο του 2008, τον Δεκέμβριο του 2010, τον Μάρτιο του 2011, τον Ιανουάριο 2015, τον Ιανουάριο 2017, τον Ιανουάριο 2019 και τον Φεβρουάριο του 2021 . Επίσης το χειμώνα παρατηρείται συχνά παγετός με τον υδράργυρο κάτω από το 0. Το καλοκαίρι το κλίμα είναι αρκετά δροσερό που οι θερμές μέρες είναι λίγες (άνω των 32 βαθμών). Αξιοσημείωτες θερμές εισβολές ήταν αυτές του 2010 που για σχεδόν όλο τον Αύγουστο οι θερμοκρασίες ήταν πάνω από τους 32 με 35 βαθμούς και του 2007 με τις θερμοκρασίες σχεδόν όλο το καλοκαίρι πάνω από τους 32 και τον Ιούλιο ακόμα και πάνω από τους 40 βαθμούς. Τα τελευταία χρόνια παρατηρείται σημαντική αύξηση των θερμών εισβολών και σταδιακή μείωση των ψυχρών στη περιοχή.
μικρογραφία|Κακοκαιρία Μήδεια στην Άνοιξη

## Σχολικά ιδρύματα

Στην Άνοιξη έχει την έδρα του ένα από τα σημαντικότερα ιδιωτικά σχολεία της πρωτεύουσας, το ΑΡΣΑΚΕΙΟ - ΤΟΣΙΤΣΕΙΟ "ΕΚΑΛΗΣ". Η Άνοιξη διαθέτει επίσης ένα δημόσιο δημοτικό σχολείο, το 1ο Δ.Σ. Άνοιξης όπως επίσης και ένα Γυμνάσιο και Λύκειο.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Διονύσου
Κατηγορία:Κωμοπόλεις της Αττικής
Συνάρτηση πυκνότητας πιθανότητας

Αν η αθροιστική συνάρτηση κατανομής μίας τυχαίας μεταβλητής είναι συνεχώς διαφορίσιμη, τότε η συνάρτηση πυκνότητας πιθανότητας ορίζεται ως η παράγωγος της αθροιστικής συνάρτησης κατανομής:
:f=F'=\frac{dF(x)}{dx}.

Μία συνάρτηση πυκνότητας πιθανότητας έχει τις εξής ιδιότητες:
# f(x)\geq 0 σχεδόν παντού
# \int_{-\infty}^{\infty}f(x)dx=1

Αντιστρόφως αν μία συνάρτηση f:\R\to\R ικανοποιεί τις δύο παραπάνω σχέσεις, τότε ορίζει ένα μέτρο πιθανότητας σύμφωνα με
:\int_{a}^{b}f(x)dx=P(a

Κατηγορία:Κατανομές
Κατηγορία:Θεωρία πιθανοτήτων
Κατηγορία:Θεμελιώδεις έννοιες της φυσικής
Συνήθεις κατανομές

Παρακάτω δίνονται συνήθεις κατανομές πιθανότητας, που χωρίζονται σε διακριτές και συνεχείς ανάλογα με τον φορέα τους.

## Διακριτές κατανομές

## Συνεχείς κατανομές

## Παραπομπές


Κατηγορία:Θεωρία πιθανοτήτων
Κατηγορία:Κατανομές
Νίδα

thumb|right|300px|Χάρτης του Μάρκο Μποσκίνι του 17ου αι.  Αναγράφονται εκατοντάδες τοπωνύμια μεταξύ των οποίων και το οροπέδιο '''Νίδα''' ως CAMPA IDA στο κέντρο του χάρτη.
thumb|300px|Το οροπέδιο της Νίδας
Η **Νίδα** είναι οροπέδιο της Κρήτης σε υψόμετρο 1.450 μέτρων, ανάμεσα στον ανατολικό και δυτικό ορεινό όγκο του Ψηλορείτη. Απέχει περίπου 22 χλμ. από την κωμόπολη Ανώγεια. Δυτικά του οροπεδίου ξεκινά η κλασική διαδρομή του ορειβατικού μονοπατιού Ε4 για την κορυφή Ίδα του Ψηλορείτη. Εκεί κοντά βρίσκεται και το Ιδαίον Άντρον, σπουδαία αρχαιολογική τοποθεσία. Νότια, μέσα από ένα άνοιγμα που σχηματίζεται ανάμεσα στις κορυφές Μαύρη και Σωρός, κατηφορίζει ανάμεσα στα φαράγγια των Βοριζίων και των Καμαρών προς την πεδιάδα της Μεσσαράς. 
## Ονομασία
Στο χάρτη του Μάρκο Μποσκίνι του 17ου αιώνα βλέπουμε ότι το οροπέδιο της Νίδας έχει το ίδιο όνομα με την κοντινή κορυφή Ίδα και διακρίνονται μόνο από το είδος τους, η κορυφή αναφέρεται ως M (monte) IDA και το οροπέδιο ως CAMPA IDA. Επόμενος είναι πιθανό τουλάχιστον ως την εποχή που δημιουργήθηκε ο χάρτης οι δυο αυτές τοποθεσίες να είχαν το ίδιο όνομα, ή το τοπωνύμιο Ίδα να αναφερόταν σε μια ευρύτερη περιοχή του Ψηλορείτη που περιελάμβανε το οροπέδιο, την κορυφή και το Ιδαίο άντρο, ενώ το τοπωνύμιο Νίδα προέκυψε αργότερα πιθανόν από την φράση 'εις την Ίδα'.


Κατηγορία:Γεωγραφία της Κρήτης
Κατηγορία:Οροπέδια της Ελλάδας
Προάστιο Καρδίτσας

*Για οικισμούς στην Ελλάδα με το ίδιο όνομα δείτε το λήμμα: [[Προάστιο (αποσαφήνιση)]]*

Το **Προάστιο** (επίσημα *Προάστιον*, παλαιότερα έως το 1962 *Παραπράσταινα*) είναι πεδινό χωριό της Καρδίτσας.

## Γεωγραφικά - ιστορικά στοιχεία
Το Προάστιο είναι οικισμός της Δημοτικής Ενότητας Σελλάνων του Δήμου Παλαμά, το οποίο έχει και τον μεγαλύτερο πληθυσμό στη δημοτική ενότητα (1.666 κάτοικοι, σύμφωνα με την απογραφή του 2011). Βρίσκεται σε μικρή απόσταση από τη νότια όχθη του Πηνειού σε υψόμετρο 100 μέτρων. Είναι αγροτικός οικισμός, απέχει από την πόλη της Καρδίτσας 16 χιλιόμετρα (Β.) και από τον Παλαμά 21 χιλιόμετρα (Δ.).

Στην τοποθεσία  βρίσκεται χωμάτινο οχυρό ρωμαϊκής εποχής (σωζομένου μήκους 590 μ., ύψους 4 έως 5 μ. και πλάτους 6 έως 7 μ.) το οποίο έχει κηρυχθεί από το 1992 αρχαιολογικός χώρος επειδή *"το ρωμαϊκό στρατόπεδο παρουσιάζει ιδιαίτερο ενδιαφέρον από αρχαιολογική άποψη γιατί μαζί με άλλα δύο αντίστοιχα μνημεία (της Ματαράγκας και του Φύλλου) αποτελούν τρία σημαντικά δείγματα μεθόδων ιδιότυπης οχυρώσεως, που συναντώνται στο Νομό Καρδίτσας"*.

Ανήμερα του Δεκαπενταύγουστου διοργανώνεται το *«Πανσελλανίτικο Αντάμωμα»*. Τα τελευταία χρόνια πραγματοποιούνται παρελάσεις αρμάτων και ομάδων για το ετήσιο καρναβάλι. Πρόκειται για ένα χωριό ιδιαίτερα δραστηριοποιημένο καθώς διοργανώνονται ποικίλες πολιτιστικές εκδηλώσεις.

Από το Προάστιο κατάγεται ο παγκοσμίου φήμης αθλητής της αντισφαίρισης Στέφανος Τσιτσιπάς.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σελλάνων
Κατηγορία:Δήμος Παλαμά
AND

Ο όρος **AND** μπορεί να αναφέρεται:

*Στην Ανδόρα
*Στη λογική πύλη AND.
ASA

Η συντομογραφία λατινικών χαρακτήρων **ASA**, μπορεί να αναφέρεται:

*Στην Αμερικανική Σαμόα
*Στην Ένωση Αντιπροσώπων και Διαμεσολαβητών σε Συνδρομές.
*Στην Εταιρεία Αυστραλών Συγγραφέων
*Στον Αμερικανικό Οργανισμό Τυποποίησης (American Standards Association)
*Στην  Opera Software ASA, νορβηγική εταιρεία λογισμικού.
*Στη Lucid, γλώσσα προγραμματισμού, τελεστής ροής, ως **asa** (as soon as)